b'\n_START_ARTICLE_\nAngolan portugali\n_START_PARAGRAPH_\nAngolan portugali on Angolassa puhuttava portugalin murre. Jotkut pit\xc3\xa4v\xc3\xa4t Angolan portugalia enemm\xc3\xa4nkin "aksenttina" kuin murteena._NEWLINE_Angolan portugalia k\xc3\xa4ytt\xc3\xa4\xc3\xa4 60\xc2\xa0% Angolan asukkaista eli noin 7,5 miljoonaa ihmist\xc3\xa4. Ethnologuen mukaan \xc3\xa4idinkielen\xc3\xa4\xc3\xa4n sit\xc3\xa4 puhuu kuitenkin vain 87 000 ihmist\xc3\xa4, joista 30 000 on Brasiliasta kotoisin. Angolassa puhutaan portugalia, koska Angola oli Portugalin siirtomaa vuosina 1576-1975._NEWLINE_Angolan portugalia l\xc3\xa4hinn\xc3\xa4 oleva portugalin murre on brasilianportugali. Suurin osa Angolan portugalin sanastosta on samaa kuin muissa murteissa, mutta joitakin eroja on. My\xc3\xb6s Angolan portugali jakautuu useisiin pienempiin murteisiin, joista osa on saanut vaikutteita afrikkalaisista kielist\xc3\xa4.'